INSPIRA ARRELS

APLEC DE LA SALUT 2024
2024-05-13 10:00 - 14:00 (Europe/Madrid)
Santurari de la Salut (Esplanada de les oliveres) – SABADELL |

VERMUT CONCERT DE BALL FOLK AMB EL GRUP SEMPRONIANA
I TALLER PREVI DE DANSA FOLK.
Ens estrenem a l’Aplec de la Salut!
Inspira Arrels organitza tres activitats el dilluns 13 de maig a l’Esplanada de les Oliveres Centenàries del Santuari de la Salut:

10:00h a 11:00h TALLER DE DANSA FOLK amb el Joan Codina com a mestre de danses
11:00h a 12:30h CONCERT I BALL FOLK AMB EL GRUP SEMPRONIANA (Joan Codina i Pol Aumedes)
11:00h a 14:00h VERMUT I MÚSICA ENLLAUNADA (en DIRECTE fins les 12:30h)

El Joan a la veu, flautes i mestre de danses i en Pol a l’acordió, gralla, tarota i també veu del grup Semproniana, ens deleitaran amb un Concert de Ball Folk i Ball de Plaça on no faltaran valsos, polques, xotis, masurques, cercles circassians, xampanyes, sardanes, jotes, fandangos, salts bascos, borrèias….
El duet interpretarà els temes més cèlebres, tradicionals i populars del ball folk i ball de plaça i també algunes composicions ballables d’en Pol Aumedes.
Previ al concert, el Joan com a mestre de ball, ens oferirà un Taller de Dansa Folk per la ballada que tindrà lloc durant el concert.
Durant el concert podreu fer un ‘vermutillo’ sota la porxada on trobareu taules i cadires.
Volem preservar i difondre el nostre patrimoni cultural amb aquesta proposta que fa una mirada enrere, a la nostra història i la situa en el present. Posant en valor la identitat catalana ‘sense tints polítics’.
Necessitem reconnectar-nos amb el passat i que les persones de totes les edats i cultures puguin tornar a ser una comunitat!

2A FESTA INTERNACIONAL DE LES TRES CULTURES - EDICIÓ 2024
2024-05-25
Pl. Argub – SABADELL | Per a tots els públics |
Jornada commemorativa “DIA MUNDIAL DE LA DIVERSITAT CULTURAL PEL DIÀLEG I EL DESENVOLUPAMENT” i “DIA DE L’ASSOCIACIONISME CULTURAL”.

Primer CLÀSSICS MOTOR SABADELL INSPIRA ARRELS - RAL·LI SOLIDARI DE COTXES I MOTOS D'ÈPOCA
2024-10-13
Recuperem el Ral·li Aplec de la Salut! L’esdeveniment més celebrat i prestigiós de l’aplec de la dècada dels 70, amb 33 edicions d’història.
Una nova proposta que ressalta el nostre patrimoni amb una visió més cultural, solidària i inclusiva.
UN RECORD. UNA MIRADA A L’ARREL.
Més detalls pròximament…

Portes obertes al Museu Nacional de la Ciència i la Tècnica de Catalunya (MNACTEC) - Col·lecció "EL TRANSPORT"
2024-11-03 10:30 - 14:00
La col·lecció d’automòbils, camions, motors, avions, motos i bicicletes que mostra el MNACTEC ens permet fer un trajecte per la història del transport des dels seus inicis fins als nostres dies.
Dels materials exposats es pot destacar l’automòbil de vapor marca Locomobile, de l’any 1899, el SEAT 600 de l’any 1957, el Biscuter de l’any 1955 o l’avió Fairchild de l’any 1932, entre altres. El transport es complementa amb l’exposició de motos «Viva Montesa», l’espai expositiu «La maqueta ferroviària» i el «Taller del transport».
https://mnactec.cat/ca/exposicio-detall/el-transport
Activitat emmarcada dins del 1r CLÀSSICS MOTOR SABADELL INSPIRA ARRELS

Mescla’t 2024
2024-11-09
Plaça del Doctor Robert | Per a tots els públics |
Inspira Arrels participa en la mostra d’entitats Mescla’t 2024 sota el lema “Sabadell, compromesa amb el món”, i amb l’objectiu de reivindicar els valors de la diversitat i la convivència.
Ja podeu consultar el programa del Mescla’t 2024.
PROGRAMA:

'LUDERE'
2024-11-22 11:00
Espai Cultura – SABADELL | Recomanat + 8 anys |

Commemorem el ‘Dia internacional per l’eliminació de les violències contra les dones’. CICLE DRETS i Programa EDUCA CULTURA. Aquest espectacle també està inclòs en el Programa del 25N de la ciutat.
«Un bosc, la casa de l’àvia, un camí d’anada i un perill: no retornar mai més. Es fa de nit a poc a poc, tot és fosc, però uns ulls vigilen: els llops estan afamats. LUDERE proposa un joc entre els boscos. Una segona lectura del conte de la ‘Caputxeta Vermella’. Una barreja de ficció i realitat. Un reclam per un futur segur, lliure de llops«.

Companyia de teatre InHabitants. Escrit i dirigit per Marc Rosich.

Objectius generals: Fomentar activitats que afavoreixen l’empoderament de les dones i/o el col·lectiu LGTBI+.

Senzillament una Dona
2025-03-15 19:00
CICLE DRETS | Commemorem el 8M | Espai Àgora Sabadell |
Montserrat Picola ens presentarà la seva darrera novel·la. Katy Evoghli ens regalarà un concert únic dedicat a la dona. Montse Costa, directora de TV Sabadell, conduirà l’entrevista i la presentació del llibre.

FONTADA DE LA SALUT 2025
2025-06-09
Santuari de la Salut | Sabadell |
Arriba la Fontada de la Salut, l’Aplec de la Salut Històric. Inspira Arrels recupera la Fontada de la Salut, on els vilatans i forasters venien a gaudir de l’Aplec.
